เป็นหัวเหมือนสิว อีกหัวนึงแตก อีกหัวนึงยังเป็นหัวขาวๆยุค่ะ เราจะเป็นฝีไหมค่ะ รักษายังงัยค่ะ
สวัสดีค่ะ การวินิจฉัยที่เป็นไปได้-ฝี คือการติดเชื้อที่ผิวหนัง ทำให้มีอาการปวด บวม แดง มีหนองให้เห็น มักต้องได้รับการระบายหนองร่วมกับได้ยาฆ่าเชื้อ-รูขุมขนอักเสบ-สิว คือรูขุมขนที่อักเสบและมีการติดเชื้อแบคทีเรียร่วมด้วย กลไกการเกิดจะคล้ายกับฝีแต่รุนแรงน้อยกว่าการดูแลตัวเองเบื้องต้น ไม่ไปแคะแกะเกาตุ่ม ไม่บีบหนองให้ไหลเอง รับประทานยาแก้ปวดได้ ใช้น้ำเปล่าสะอาดล้าง ไม่เอาสบู่ไปถูโดยตรง แนะนำถ้าเป็นก้อนที่ปวด บวม แดง มีหนองไหลให้เห็น ควรไปพบแพทย์เพื่อรับการรักษาอย่างถูกต้องค่ะ เพราะนอกจากจะระบายหนองและได้รับยาฆ่าเชื้อแล้ว การทำแผลและล้างแผลในระหว่างนี้ก็สำคัญเช่นเดียวกัน เพื่อไม่ให้เกิดการติดเชื้อลุกลาม ถ้าเป็นหัวสิวขนาดเล็ก อาจจะใช้แค่ยาฆ่าเชื้อทาเฉพาะที่ ควรให้แพทย์เป็นผู้พิจารณาค่ะ